
Text rozhodnutia
Súd: Krajský súd Nitra Spisová značka: 19Sd/250/2014 Identifikačné číslo súdneho spisu: 4014201092 Dátum vydania rozhodnutia: 07. 04. 2015 Meno a priezvisko sudcu, VSÚ: JUDr. Viola Takáčová PhD. ECLI: ECLI:SK:KSNR:2015:4014201092.2 Uznesenie Krajský súd v Nitre v právnej veci navrhovateľky: G. A., X. XXX, proti odporkyni: Sociálna poisťovňa - ústredie, ul. 29. augusta 8, Bratislava, o zvýšenie invalidného dôchodku, takto r o z h o d o l : Súd konanie z a s t a v u j e . Žiaden z účastníkov konania nemá právo na náhradu trov konania. o d ô v o d n e n i e : Odvolaním podaným proti rozhodnutiu odporkyne č. XXX XXX XXXX X zo dňa 02. 07. 2014, ktorým odporkyňa zamietla navrhovateľke žiadosť o zvýšenie invalidného dôchodku podľa § 73 a § 112 ods. 4 zákona č. 461/2003 Z. z. o sociálnom poistení v znení neskorších predpisov (ďalej len "zsp") dôvodiac tým, že trvanie invalidity bolo na podklade jej žiadosti o zvýšenie invalidného dôchodku posudkovým lekárom sociálneho poistenia pobočky Sociálnej poisťovne Nové Zámky opätovne preskúmané s tým záverom, že je naďalej invalidná podľa § 71 ods. 1 zsp a pokles jej schopnosti vykonávať zárobkovú činnosť podľa posudkového záveru je 60 %, navrhovateľka nesúhlasila s rozhodnutím dôvodiac tým, že mala srdcovo cievnu príhodu a ostali jej následky. Preto žiadala znovu posúdiť zdravotný stav a zvýšiť sumu invalidného dôchodku. Navrhovateľka dňa 07. 04. 2015 súdu oznámila, že konanie na krajskom súde v predmetnej veci žiada zastaviť. Podotkla, že po operácii pravého bedrového kĺbu zváži podanie novej žiadosti o zvýšenie invalidného dôchodku. Podľa § 250h ods. 2 OSP, až do rozhodnutia súdu môže žalobca vziať žalobu späť, ak žalovanému medzitým vznikli trovy konania, rozhodne súd o ich náhrade. Podľa § 96 ods. 1 zákona, navrhovateľ môže vziať za konania späť návrh na jeho začatie, a to sčasti, alebo celkom. Ak je návrh vzatý späť celkom, súd konanie zastaví. Súd na základe späťvzatia opravného prostriedku navrhovateľky konanie zastavil. O náhrade trov konania súd rozhodol podľa § 246c a § 146 ods. 1 OSP tak, že žiadnemu z účastníkov konania náhradu trov konania nepriznal, lebo konanie bolo zastavené. Poučenie: Proti tomuto uzneseniu možno podať odvolanie do 15 dní od jeho doručenia cestou podpísaného súdu na Najvyšší súd Slovenskej republiky v dvoch rovnopisoch. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup považuje za nesprávny a čoho sa odvolateľ domáha.

